Folk mener sterkt om byutvikling i Trondheim - se hva politikerne svarte her

- Jeg har bestemt meg for å fortelle om en ekstraordinær prosess

Hvis du kjøper softis på Ikea og slenger fra deg begeret i naturen, er du en lovbryter

Da OL-helten så meldingen fra landslagssjefen, ante hun ikke hva som skulle komme

- Det har vært en ørkenvandring i 20 år. Nå kan den være over

Da OL-helten så meldingen fra landslagssjefen, ante hun ikke hva som skulle komme

Saken oppdateres.

- Venstre sier at de står for en human narkotikapolitikk. Jeg ser ikke at det er humant at man skal begynne å selge farlige stoffer til ungdom gjennom et statlig monopol, sier bystyrerepresentant for Høyre i Trondheim, Merethe Ranum til adressa.no.

Grunnen til at hun har plukket opp hansken, er at Venstres Ina Roll Spinnangr for noen uker siden i en kronikk i Adresseavisen, anklaget partiene for ikke å ville ta tak i narkotikadebatten.

Les Spinnangrs kronikk her.

Les Ranums kronikk her.

- Vi taper ikke kampen

Spinnangr og Venstre mener at samfunnet er i ferd med å tape kampen mot narkotika og åpner for å legalisere cannabis.

- Det hjelper ingen å bli kriminalisert for noe man allerede er avhengig av. Det hjelper heller ikke å forby cannabis og spesielt når man ser at det stadig kommer sterkere og mer syntetiske varianter av cannabis som er mye mer avhengighetsskapende, sa leder Ina Roll Spinnangr i Trondheim Venstre i et intervju med Adresseavisen i mars.

Ranum mener argumentasjonen ikke holder mål.

- For det første er jeg ikke enig i Venstres virkelighetsbeskrivelse. Vi er ikke i ferd med å tape kampen mot narkotika. I 2009 publiserte Statens institutt for rusmiddelforskning (SIRUS) en undersøkelse som viste at bruken av Cannabis blant norske ungdommer i aldersgruppen 15 – 20 år har stupt de siste ti årene, og at det store flertall av ungdom ikke ønsker å legalisere bruk og besittelse av narkotika, sier Ranum.

Uenige om konsekvensene

Høyre-politikeren er imidlertid klar på at narkotika er et stort samfunnsproblem. Legalisering er likevel ikke veien å gå, ifølge henne.

- Spinnangr nevner Portugal-modellen fra 2001, hvor oppbevaring av opptil ti brukerdoser er avkriminalisert, som eksempel på at det går an å legalisere narkotika. Statistikken viser at reformen ikke har påvirket misbruket i positiv retning. I følge kriminalpolitiet i Lisboa fremstår Portugal i dag både som et import- og transittland, hvor spanske grupperinger står for mye av den organiserte narkotikakriminaliteten, sier hun.

Spinnangr hevder på sin side at Portugal har hatt en nedgang i heroinbruken i landet siden 2001.

Vil ha cannabis-monopol

Venstre mener det vil gi en større kontroll med både narkotikabruk og hindre mafiavirksomhet gjennom legalisering. Derfor foreslår Spinnangr egne utsalgssteder, ikke ulikt Vinmonopolet, for cannabis.

- Det er de samme langerne som selger marihuana og tyngre stoffer. Gjennom statlig regulering vil vi forhindre at de som ønsker å bruke lettere rusmidler kommer i kontakt med de som selger de tunge stoffene, uttalte Spinnangr i mars.

Ranum mener tvert imot at legalisering kan gi en oppblomstring av tyngre stoffer.

- Det viser erfaringer fra Storbritannia. Her var Cannabis avkriminalisert i flere år. Resultatet var at kriminaliteten og salget av annen narkotika økte i de områdene man solgte cannabis. Mens man tidligere hadde 1400-1600 ungdommer til behandling for cannabisrelaterte psykoser, økte dette til 24 000 i året etter legaliseringen, sier Ranum.

Vil bruker mer på oppfølging

Selv har Høyre-politikeren flere år som jurist i politiet bak seg, hvor hun jobbet mye med narkotikasaker og organisert kriminalitet. Hun mener en legalisering også vil gjøre politiets arbeid vanskeligere.

- Politiet advarer mot en avkriminalisering, fordi det vil gjøre at de mister muligheten til å fange opp barn og unge i faresonen og gi adekvat hjelp. Legaliseringstilhengerne må også være klar over at den kontakten politiet har med rusmisbrukerne ofte er inngangsporten til å rulle opp alvorlige straffesaker hvor de store bakmennene blir tatt.

Ranums svar på problematikken er å styrke tiltakene vi allerede har og bygge ut disse.

- Jeg har ikke tro på noen quick fix. Vi må få et bedre barnevern, flere tilbud innen psykisk helse for unge, sette av mer til forebyggende arbeid og få et bedre samarbeid mellom politiet og ulike etater. Det er også behov for mer ettervern for dem som kommer ut av fengslet etter en narkotikadom, sier hun.